BlackKakapo/recipes-ro huggingface dataset:
Pastrama din piept de pui Reteta  

Ingrediente:
● Piept de pui - 1 kg  (puteti pune si 2 kg, se poate folosi si piept de curcan)
● Apa - 1 l 
● Sare - 2 linguri 
● Zahar - 1 lingura 
● Ulei - 50 ml 
● Piper negru macinat - 0.25 lingurite 
● Boia ardei dulce sau iute - 1 lingurita 
● Usturoi granulat(praf) - 1 lingurita  (sau pisat proaspat)
● Piper negru(boabe) - 1 lingurita 
● Frunza de dafin - 2 buc 

Mod de preparare:
1. Daca aveti pieptul de pui intreg il dezosati, curatati si taiati in jumatati.
Daca deja aveti jumatati doar spalati si curatati. Eu tai de obicei marginile daca au vreo bucata de os si carnea aceea mica din piept, care de obicei e mai frageda si sta cumva mai la o parte, scot si folosesc in alta mancare.
Ideea este sa aveti bucati intregi si uniforme de carne.
2. Intr-un bol adanc si preferat sa fie cu capac(sau cratita) facem saramura:
- turnam apa si adaugam sarea, zaharul, boabele de piper si frunza de dafin;
- se amesteca bine pana se dizolva sarea si zaharul.
3. Punem toata carnea in saramura.
Intr-un litru de saramura de obicei incap 1-2 kg de carne, eu prefer sa fac mai multa cantitate o data si pe urma pastrez la congelator gata preparata.
4. Acoperiti bolul cu capac si puneti la frigider sa se macereze 12-24 de ore, mai bine mai mult decat mai putin. 
Daca sta 12 ore s-ar putea sa fie mai sfaramicioasa, nu asa uniforma la taiat.
5. Dupa acest timp, scoatem carnea din saramura.
6. O clatiti bine sub jet de apa rece si lasati putin sa se scurga de apa intr-o sita.
7. In acest timp amestecam repede uleiul cu piperul macinat, boia si usturoi.
Puteti adauga orice alte condimente va plac.
8. Aranjati bucatile de piept intr-o tava adanca de cuptor(Tava nu se unge cu nimic).
Se ung pe partea de jos cu amestecul de ulei, folosind o pensula.
9. Apoi le intoarceti cu partea mai neteda in sus, ungeti la fel cu mirodenii.
10. Acoperiti tava cu un capac sau folie de aluminiu si puneti la cuptor preincalzit la 200 de grade timp de 1 ora.
11. Dupa acest timp scoateti tava din cuptor si lasati sa se raceasca complet, asa acoperita.
Noi le mancam si calde ca o friptura de pui, pieptul este foarte moale si fraged gatit asa.
12. Dupa ce se raceste bine se poate felia repede si usor cu un cutit ascutit.
13. Si partea care imi place cel mai mult - congelarea lor din timp.
Fac de obicei cantitate mai mare, pastrez 1-2 bucati pentru primele zile la frigider si restul congelez ambalate individual in folie alimentara.
La necesitate si pofta le scot cu 2-3 ore inainte din congelator si sunt gospodina :)
14. Este perfect pentru orice - sandwish-uri, salate(mai ales Salata de Boeuf si Caesar) si asa simple ca friptura, etc.
Pofta Buna!
Biscuiti cu faina integrala 

Ingrediente:
● Faina integrala de grau - 350 g  (aproximativ, cantitatea poate fi diferita in functie de producator)
● Apa - 100 g 
● Ulei - 100 g  (oricare preferati, dar sa fie fara miros intens)
● Zahar de trestie - 100 g  (sau oricare altul preferati si aveti)
● Esenta de vanilie - 1 lingura  (in plus puteti adauga coaja de lamaie, scortisoara, etc - oricare arome preferati)
● Praf de copt - 10 g 

Mod de preparare:
1. Intr-un bol amestecati 200g de faina integrala cu praful de copt.
2. In alt bol mai mare amestecati apa cu uleiul, zaharul de trestie si orice aroma preferati - vanilie, coaja de la 1 lamaie sau scortisoara(1 lingurita).
3. Acum adaugati cele 200g de faina de la pasul 1, amestecati bine cu o spatula sau lingura si lasati 5 minute, faina sa absoarba apa.
4. Apoi adaugati treptat restul de faina, framantati cu mainile si va opriti cand aluatul este nelipicios, dar moale.
Observatie - daca adaugati toata faina integrala din prima, riscati sa obtineti un aluat tare, greu de lucrat si respectiv biscuitii vor fi mai putin crocanti. Asta din cauza ca faina integrala poate absorbi mai mult lichid decat faina simpla, si in functie de marca sau producator gradul de absorbtie poate fi diferit.
5. Asa arata aluatul gata, daca apasati cu degetul in el, intra usor si nu se lipeste.
La final il puteti scoate din bol pe masa, se lucreaza mai usor si mai repede asa.
Lasati 5-10 minute sa se odihneasca, chiar pe masa.
6. Presarati putina faina pe masa, mai intai presati coca cu palma si degetele, sa se intinda uniform pe toate directiile.
7. Apoi continuati sa-l intindeti cu un facalet, foaia sa fie de aproximativ 3-4mm grosime.
Pentru mai mult gust si crocant, imi place sa presar deasupra, acum la final, pe toata suprafata aluatului 2-3 linguri de zahar de trestie, in plus fata de cel de la ingrediente.
8. Si apoi il mai apas usor cu facaletul, sa se lipeasca putin de coca.
9. Taiati biscuitii cu un cutit, rola, sau forme speciale.
10. Apoi le mutati in tava asternuta cu hartie de copt, recomand sa nu le puneti prea aproape unul de altul, sa nu se lipeasca la coacere.
Si neaparat recomand sa nu faceti biscuitii prea grosi, vor mai creste putin dupa copt, dar si sunt mult mai fragezi si fini cand sunt mai subtiri.
11. Resturile de aluat ramas de la decupat sau de pe margini, il adunati din nou intr-o bila, iarasi intindeti foaie de aluat si taiati o alta tura de biscuiti. Si asa pana terminati tot aluatul.
12. Puneti tava cu biscuiti in cuptorul preincalzit la 200 de grade pentru 20-25 de minute, aproximativ.
13. Timpul de coacere este aproximativ si depinde de fiecare cuptor - dar observati ca biscuitii sunt gata cand au marginile usor mai maro.
Lasati sa se raceasca complet, apoi savurati cu orice va place - ceai, cafea, lapte, unt si gem, miere, etc.
Pofta Buna!
Alivenci Moldovenesti cu branza si marar Reteta  

Ingrediente:
● Oua - 3 buc 
● Branza de vaci - 250 g 
● Branza telemea - 200 g 
● Unt topit - 50 g 
● Smantana - 200 g 
● Faina - 50 g 
● Malai - 100 g 
● Praf de copt - 1 lingurita 
● Sare - 1 lingurita 
● Marar tocat - 1 lingura 

Mod de preparare:
1. Intr-un bol mare puneti branza de vaci, smantana, ouale si untul topit.
2. Adaugati branza telemea data prin razatoarea mai mare si mararul tocat.
3. Amestecati bine toate aceste ingrediente.
4. Puneti faina, malaiul, praful de copt si sarea, amestecati bine cu un tel sa nu fie cocoloase.
Am pus malai simplu pentru mamaliga.
5. Asterneti cu hartie de copt o tava de cuptor, eu am folosit tava simpla rotunda cu borduri detasabile de 28 de cm.
Turnati aluatul in tava.
6. Nivelati bine si puneti in cuptor preincalzit la 180 de grade pentru 30-40 de minute.
7. Dupa cuptor lasati sa se raceasca complet.
8. Portionati si serviti dupa cum va place, e buna si rupta bucati :)
9. Minunata ca aperitiv, pentru mic dejun sau pur si simplu de pofta :)
Pofta Buna!
Briose(sau chec) cu "fistic" 

Ingrediente:
● Oua - 3 buc 
● Zahar - 1 pahar 
● Ulei de floarea soarelui - 150 ml 
● Spanac congelat - 250 g 
● Faina alba - 300 g 
● Praf de copt - 2 lingurite 
● Esenta de vanilie - 1 buc  (sau alte arome va plac - lamaie, migdale, etc.)

Mod de preparare:
1. Intr-un bol se bat ouale, se adauga zaharul si se amesteca bine cu un tel sau mixer.
2. Amestecand continuu se incorporeaza si uleiul.
3. Spanacul decongelat se paseaza intr-un blender. Cu cat mai bine il pasati cu atat mai frumoasa va fi coptura.
4. La compozitia de oua, zahar si ulei se adauga spancul pasat, amestecati.
5. Si ultima se adauga faina, praful de copt si aromele - faina adaugati cate putin, trebuie sa va iasa un aluat ca o smantana groasa.
6. Am umplut formele de briose cam pe jumate cu aceasta compozitie si le-am copt la 200 grade timp de aproximativ 30 de minute.
7. Dupa ce se racoresc le serviti cu mare placere - ai mei asa si au facut:)
8. Si dovada, nu a lasat pe nimeni sa se apropie de briosele ei verzi...
9. Cum va spuneam, din acest aluat se poate face si chec, sau niste foi de pandispan. Din care puteti face un tort cu "fistic" sau prajitura "cu fistic". 
Dintr-o portie de aluat iese un pandispan pentru o foaie.
10. Deci am copt 2 foi din 2 portii de aluat(se dubleaza cantitatea de ingrediente din reteta).
Am taiat varfurile bombate, ca sa fie foile mai drepte. Resturile se folosesc la ornat si mancat :)
11. Am umplut cu crema de frisca si am insiropat blatul cu ceai cu miere si esenta de migdale.
12. Ornat frumos cu frisca si presarat faramituri din blaturile taiate - un fel de "fistic" maruntit :)
Pacat ca in poze nu se vede bine culoarea frumoasa de verde...
13. Aici o sectiune ca dovada.
Foarte bun, simplu si de efect.
Pofta Buna!
Tort "Napoleon regesc" 

Ingrediente:
● Unt - 300 g  (de 82% grasime)
● Faina alba calitate superioara - 750 g 
● Smantana 20% grasime - 200 g 
● Galbenus de ou - 1 buc 
● Sare - 0.5 lingurite 
● Praf de copt - 10 g  (1 plic)

Mod de preparare:
1. Smantana se amesteca cu galbenusul, sarea si praful de copt.
2. Intr-un alt bol se pune untul moale si  faina.
3. Amestecati bine cu mainile pana compozitia devine ca niste faramituri.
4. Adaugati compozitia de smantana la cea de faina cu unt.
5. Framantati un aluat moale si il lasati 10-15 minute la odihnit.
6. Impartiti aluatul in 7-8 bile, fiecare o intindeti subtire cam de 28-30cm diametru. O taiati cercuri mai drepte cu o farfurie sau un capac de oala.
7. Treceti foaia pe o tava asternuta cu hartie de copt si o intepati cu o furculita.
Resturile ramase de la foaia taiate le puneti in tava, dupa copt le vom folosi la ornare.
8. Coaceti foile pana la culoare roz, aveti grija ca se fac foarte repede.
9. Aveti grija ca foile sunt foarte fine si firave - le treceti usor de pe hartia de copt, una peste alta.
10. Cam atatea foi am facut eu - acum ne apucam de adunat tortul si de ornat.
11. Ungeti prima foaie cu crema de unt cu lapte condensat.
12. Urmatoarea foaie o ungeti cu crema de lapte cu oua.
13. Continuati la fel pana terminati foile - apoi ungeti cu crema de unt toate golurile laterale ale tortului.
14. Faceti farmaituri din resturile ramase de la copt foile - eu le-am mai amestecat cu nuca de cocos ca sa fie mai multa compozitie de ornat.
15. Presarati si ornati bine tortul cu aceste faramituri.
16. Acoperiti tortul cu folie alimentara sau  il puneti in tortiera si lasati minim 8-10 ore, sa se patrunda bine.
17. Si gata, il serviti cum va place - aveti si o sectiune, cred ca destul de reprezentativa.
Tortul cu cat sta mai mult cu atat este mai bun - deci aveti grija sa-l faceti din timp.
Pofta Buna!
Varza tocata murata 

Ingrediente:
● Varza alba - 10 kg  (Puteti lua orice cantitate aveti nevoie, eu fac mai multa pentru ca intotdeauna nu ne ajunge, se mananca f.repede)
● Morcovi - 2 kg 
● Sare pentru muraturi - 5 linguri  (sare fara iod)

Mod de preparare:
1. Varza se toaca marunt, dupa cum va place - eu o parte am facut-o cu aceasta razatoare luata din piata, si restul am facut la robot - din pacate mi-a maruntit-o prea tare, dar nu prea aveam timp si am zis ca nu schimba la gust -- doar aspectul.
2. Morcovii se spala,se curata, se dau prin razatoarea medie si se adauga la varza., Adaugati sarea si cu mainile o presati si frecati bine pana lasa multa zeama.
3. Observati daca puneti facaletul in varza se vede zeama, cam asa de mult trebuie sa fie, sa nu va fie mila de ea :) Si de sare sa nu uit sa va spun, dupa ce o presati bine, gustati de sare, ar trebuie sa fie la fel de sarata ca o salata normala poate un pic mai mult - dar nu sarata f.mult.
4. Apoi partea importanta si strategica pentru a se face varza perfect - o presati bine cu o farfurie plata, sau un fund rotund, puneti o greutate (puneti un borcan cu apa sau ca la mine cu suc) si pe lateral bagati facaletul, sa ajunga pana la fundul cratitei. Foarte important pentru ca aceasta procedura permite gazelor formate in timpul femrentarii sa iasa si sa nu faca varza amara.
5. Lasati cratita la temperatura camerei si veti observa ca in 1-2 zile incepe sa fermenteze, se face spuma, ies bule de aer si se mai ridica varza deasupra. Mai miscati usor facaletul periodic ca sa iasa gazele mai bine.
6. In fiecare zi, cat fermenteaza varza (cam 3-5 zile in functie de temperatura camerei), ridicati presul si cu facaletul amestecati varza , iarasi o presati si montati instalatia smekera de lasat gazele sa iasa.
7. Veti observa ca dupa 3-5 zile varza nu mai fermenteaza, se "linisteste", se limpezeste. Asta-i indicatorul ca este gata de pus in borcane. Bine, si bineinteles o gustati, sa fie acrita suficient, daca nu este o mai lasati 1 zi.
8. Spalati borcanele, le lasati sa se scurga bine si le umpleti cu varza - important este sa o presati bine in borcan, sa nu pluteasca in zeama. Luati cu mainile varza din cratita, o stoarceti/scurgeti bine si puneti in borcane, asa pana se umple, apoii adaugati zeama ca sa o acopere si 1-2 linguri de ulei sa nu prinda alte mirosuri si sa se pastreze mai bine.
9. Mi-au iesit din 10 kg de varza - 9.5 litri de varza murata presata in borcane. Le puneti la rece, de preferat la frigider, sau un balcon/camara rece.
10. Se poate manca deja de atunci de cand o puneti la borcane, se mureaza f.bine. Cum am si spus merge f.bine ca o salata, la orice mancare de carne, cartofi, fasole, hrisca, etc.  La fel merge si la ciorbe si la placintele cu varza (calita cu un pic de ceapa), si cei mai buni sunt coltunasii cu varza, mai ales in post.
Pofta Buna!
Tort Diplomat cu portocale 

Ingrediente:
● Oua - 5 buc  (pt pandispan)
● Zahar - 180 g  (Plus zahar pentru crema - eu am pus 1 pahar, sa fie un dulce mediu - voi puneti dupa gust)
● Faina alba calitate superioara - 100 g  (pt pandispan)
● Amidon alimentar - 2 linguri  (pt pandispan)
● Smantana - 1 l 
● Portocale - 1 kg  (alegeti portocale de marime medie, dulci si fara samburi de preferat)
● Esenta de vanilie - 1 buc 
● Gelatina - 30 g 

Mod de preparare:
1. Preparati pandispanul dupa Reteta de pandispan. Il lasati minim 8 ore ca sa se patrunda si sa-l taiati mai repede.
Sau preparati pandispanul dupa reteta dvs, sau il cumparati.
2. Pentru a monta tortul folositi de preferat o tava adanca cu peretii detasabili. Asterneti atent tava cu folie alimentara de plastic, acoperiti bine si peretii si fundul.
3. Taiati pandispanul in 2 jumatati - ar trebui sa iasa 2 foi cam de 1 cm grosime.
Taiati un pic din margini, cam 1 cm imprejur, pentru a incadra bine pandispanul pe langa feliile de portocale si crema -masurati tava pe pandispan - taiati asa ca diametrul pandipsanului sa fie cam cu 1 -1.5 cm mai mic decat cela al tavii.
4. Curatati portocalele, le taiati rondele cam de 1 cm grosime. Le alegeti pe cele mai frumoase si le aranjati frumos peste folia de plastic in tava.
5. Gelatina o topiti in 100ml de  apa calda spre fierbinte - aveti grija sa nu o fierbeti, isi pierde din calitati la fierbere.
6. Zaharul se amesteca cu smantana si esenta de vanilie - bateti putin cu mixerul ca sa topiti complet zaharul.
7. Apoi adaugati gelatina dizolvata, amestecati bine sa uniformizati crema.
8. Turnati 1/3 din crema peste portocalele din tava - atent cu o lingura mai impingeti din crema pe langa marginile portocalelor sa acopere bine toata suprafata si toata gaurile.
9. Puneti peste crema prima foaie de pandispan - optional o puteti insiropa cu putin suc de portocale sau ceai cu lamaie.
10. Turnati mai mult de jumatate din crema ramasa peste pandispan. La fel optional puteti sa mai adaugati aici niste portocale taiate cubulete.
11. Peste crema puneti cealalta foaie de pandispan - la fe o puteti insiropa cu suc sau ceai de lamaie.
12. Turnati restul de crema peste foia de pandispan, acoperiti totul cu folie si puneti tava la frigider pentru 4-5 ore, sa se intareasca bine crema. Mai bine peste noapte, sa fie sigur totul prins.
13. Dupa acest timp, scoateti folia, peretii tavii si atent rasturnati tortul pe un platou. Rezultatul il vedeti in poza :)
Desi am mai vazut ca se mai pot folosi si alte fructe aici - mie imi place asa in 2 culori - este mult mai elegant si prezentabil.
14. Si o sectiune bineinteles - va servesc virtual si va multumesc pentru prezenta si aprecierea voastra!
Pofta Buna!
Merdenele cu branza 

Ingrediente:
● Faina alba calitate superioara - 500 g 
● Sare - 0.5 lingurite 
● Otet - 0.5 lingurite 
● Apa calda - 250 ml 
● Unt - 150 g  (sa fie de 80% si moale, la temperatura camerei)
● Branza de vaci - 500 g  (alegeti branza mai sfaramicioasa si scursa bine de zer)
● Telemea - 200 g 
● Oua - 1 buc 

Mod de preparare:
1. Puneti intr-un bol faina cu sarea si adaugati peste acestea apa si otetul.
Amestecati bine mai intai cu o lingura, pana se incorporeaza ingredientele.
2. Apoi treceti aluatul pe masa presarata cu un pic de faina si il mai framantati pana devine uniform.
Lasati acum 10 minute sa se odihneasca, chiar asa pe masa si acoperit cu un prosop.
3. Dupa acest timp il taiati in 8 bucati uniforme si formati bile din ele.
Iarasati lasati sa se odihneasca pe masa timp de 15 minute.
4. Pana se odihneste aluatul pregatiti untul - taiati-l si pe acesta in 8 cuburi cat de cat uniforme.
5. Acum intindeti fiecare bila de aluat intr-o foaie cat mai subtire.
Va ajutati cu putina faina, sa nu se lipeasca aluatul de masa in proces.
6. Luati un cub de unt si ungeti foaia cu el - cel mai simplu este sa o faceti cu degetele, dar depinde cum va descurcati mai bine.
7. Acum aduceti una din margini spre mijloc, asa cum vedeti in poza.
Suprapuneti peste ea cealalta margine.
8. Apoi iarasi aduceti marginile spre mijloc si formati asa un plic.
9. Acesta il indoiti si primul aluat pentru o merdenea este gata.
10. La fel intindeti, ungeti cu unt si impaturiti restul bilelor - la final aranjati toate aceste aluaturi pe un fund sau farfurie.
Acoperiti cu o folie de plastic si puneti la frigider pentru 1-2 ore.
Cred ca merg si congelate, pentru cand aveti pofta de merdenele si nu aveti timp sa lucrati foile.
11. Pana se raceste aluatul, aveti timp sa pregatiti umplutura.
Intr-un bol amestecati branza de vaci cu telemeaua sfaramata bucatele si oul.
La mine nu a fost nevoie sa mai adaug sare, pentru ca s-a reglat bine cu branza telemea, dar gustati si potriviti dupa necesitate.
Daca este mai lichida compozitia de branza, adaugati 2-3 linguri de gris in ea, sa retina zerul in exces.
12. Acum luati fiecare bucata de aluat si o intindeti intr-un patrat mare - recomand mijlocul sa-l lasati putin mai gros si marginile mai subtiri, veti observa mai jos de ce.
Pe mijloc intindeti umplutura de branza.
13. Aduceti marginile laterale spre mijloc.
14. Apoi celelalte iarasi spre mijloc si obtinem asa un plic.
15. Acest plic in aranjam cu marginile in jos pe o tava de cuptor asternuta cu hartie de copt.
La fel modelati si restul merdenelelor.
16. Le coaceti in cuptorul preincalzit la 200 de grade, timp de 20-30 de minute, sau pana se rumenesc frumos.
17. Dupa ce le lasati un pic sa se raceasca, le puteti savura si observati cat de foietate sunt.
De gust nici nu mai spun...
Pofta Buna!
Ardei umpluti cu varza murata 

Ingrediente:
● Ardei gras - 10 buc 
● Varza alba - 2 kg 
● Morcovi - 2 buc 
● Ceapa alba - 2 buc 
● Frunze de telina - 2 buc 
● Ulei de floarea soarelui - 50 ml 
● Sare pentru muraturi - 1 lingura  (adica neiodata)

Mod de preparare:
1. Ardeii se curata de cotoare si seminte. Se oparesc in apa clocotita, aproximativ 5 secunde, lasati sa se racoreasca.
Unele gospodine nu oparesc ardeii, deci este optional. Eu le oparesc pt ca ei devin mai flexibili se se umplu mai bine.
2. Ceapa se caleste putin cu uleiul, sa nu fie chiar maronie, doar mai "sticlita".
Lasati la o parte sa se racoreasca.
3. Varza se taie fideluta, ca pentru salata.
4. Presarati sare si presati bine cu mainile, sa se inmoaie.
5. Peste varza adaugati morcovul dat prin razatoare mai mare, ceapa calita si frunzele de telina taiate marunt(este optional). Amestecati, potriviti de sare dupa gust, as recomanda s-o faceti putin mai sarata decat mancati de obicei.
6. Umpleti ardeii cu acest amestec de varza.
7. Ii aranjati intr-un vas mai adanc.
8. Si ii presati cu ceva - eu am pus o farfurie mica si peste ea un borcan de castraveti.
Aici este poza imediat dupa preparare, observati ca nu au deloc zeama.
9. Peste vreo 10 ore varza va lasa zeama, asa si trebuie.
Lasati bolul cu ardei la temperatura camerei 1-2 zile - depinde cat de cald este in bucataria dvs. Dupa acest timp vor incepe sa fermenteze si daca gustati zeama, va avea gustul acru. Atunci puneti bolul cu ardei in firigder si lasati minim o saptamana, ca sa se mureze bine.
Daca puneti in beci, as recomanda sa turnati ulei deasupra, sa se formeze o pelicula protectoare, ca sa nu faca mucegai. Asta pentru ca in beci este mai cald decat in frigider.
10. Dupa 5-7 zile puteti sa gustati din ei, s-ar putea inauntru varza sa nu fie inca foarte murata, dar depinde de gusturi.
Am inteles ca pt iarna se conserveaza astfel - se aranjeaza ardeii murati in borcane, se toarna zeama lor peste ei si se sterilizeaza borcanele  20-30 de minute in baie de apa. S-ar putea sa fie ceva mai moale varza dupa sterilizare, dar depinde daca este murata bine sau nu.
Eu nu am incercat, deci nu sunt foarte sigura, doar asa mi s-a spus.
11. Un alt mod de servire, taiati ardeii rondele.
12. Sau pt cei de acasa, nu chiar asa frumos, taiati cubulete.
Eu va recomand neaparat sa incercati, sunt deliciosi si sanatosi - la noi s-au terminat imediat, sotul este mare amator de muraturi din astea naturale :)
Pofta Buna!
Cornulete Tupperware (Croissant Party) 

Ingrediente:
● Aluat foietaj(frantuzesc) - 500 g  (O foaie de aluat de foietaj din comert)
● Gem de casa - 100 g  (orice gem preferat, doar sa aveti grija sa fie mai gros, sau il amestecati cu nuci pisate sa nu curga)

Mod de preparare:
1. Asa arata Croiassant Party-ul pe partea cu 16 cornulete.
2. Se pune foaia de aluat pe masa, pe o folie de plastic sau alumniu si peste ea forma de taiat cornurile.
3. Intoarceti cu ambele maini toata constructia in asa fel ca aluatul sa fie deasupra formei, sa acopere perfect toata suprafata.
4. Cu un facalet usor presati si intindeti foaia ca sa se taie triungiurile pt cornuri.
5. Marginile care sunt in plus se scot.
6. Cam asa arata aluatul gata de preparat cornulete.
7. Puneti cate 1 lingurita de gem pe fiecare margine de triunghi si rulati cornuletele.
8. Le puneti pe o tava asternuta cu hartie de copt si dati la cuptor la 200 grade pana se rumenesc frumos.
9. Le lasati putin sa se racoreasca si le serviti cu mare placere. Sunt delicioase si frumoase.
Imi place ca toate sunt de aceeasi dimensiune si se fac repede. Bineinteles ca se pot prepara si simplu fara forma de taiat, fiind un desert foarte simplu, si rapid, si de post.
Pofta Buna!
Salata "Mazurka" 

Ingrediente:
● Porumb conservat - 1 buc  (1 conserva)
● Fasole rosie la conserva - 1 buc 
● Ardei gras rosu - 1 buc 
● Castraveti murati/in otet - 2 buc 
● Nuci - 100 g 
● Patrunjel verde - 1 buc  (1 legatura)
● Usturoi - 3 buc  (3 catei)
● Ulei de masline - 3 linguri 

Mod de preparare:
1. Nucile se pun intr-o punga si se bat cu ceva mai greu, sa se marunteasca bine.
2. Intr-un bol mai mare puneti porumbul si fasolea, fara sucul din conserva. Apoi se adauga nucile maruntite.
3. Ardeiul si castravetii se taie cubulete si se adauga la restul ingredientelor.
4. Usturoiul se piseaza, verdeata se taie marunt si se adauga in salata. Adaugati putina sare, uleiul si amestecati bine totul.
5. Salata este foarte buna si imediat dupa preparare si a 2-a zi.
Pofta Buna!